Aretha Franklin oorledeAretha Franklin (Foto: AP Photo/Paul Sancya) Die Amerikaanse sangeres Aretha Franklin (76) is Donderdag by haar huis in Detroit in die VSA oorlede. Daar is vroeër die week berig Franklin is ernstig siek en dat familie glo aangeraai is om haar finaal te groet. Franklin was tuis, omring deur haar geliefdes, ten tyde van haar dood. Franklin is bekend vir treffers soos “Respect”, “I Say a Little Prayer” en “Natural Woman”. Franklin het verlede jaar haar aftrede aangekondig en gesê sy sal slegs by nog ŉ paar spesiale geleenthede optree. Sy het wel vroeër die jaar voorafbeplande vertonings gekanselleer omdat sy deur haar dokter aangeraai is om eerder tuis te bly en te rus. Franklin is die eerste vroulike sanger wat in die Rock and Roll Hall of Fame ingesluit is en het in 2005 die Amerikaanse Vryheidsmedalje ontvang. Franklin het 18 Grammy-toekennings oor haar loopbaan van meer as ses dekades ontvang, insluitend ŉ Grammy vir lewenslange bydrae